विद्युत् आदानप्रदान गर्नेबारे भारत र चीनसँग भएको सैद्धान्तिक सहमतिपछि अब प्रक्रिया बंगलादेशसँग पनि शुरु गर्न लागिएको ऊर्जा, जलस्रोत तथा सिँचाइ मन्त्रालयले जानकारी दिएको छ । नेपालको ऊर्जा क्षेत्रमा लगानीका लागि बंगलादेश सरकार, त्यहाँका व्यापारी तथा व्यवसायीसमेत तयार देखिएका छन् । भारतसँग ठूलो मात्रामा विद्युत् खरिद गरिरहेको बंगलादेशले फरक स्रोतबाट पनि विद्युत् आयात गर्ने लक्ष्यका साथ प्रक्रिया अगाडि बढाउन सहमति जनाएको छ ।
